PensionDanmark investerer i den grønne innovationsvirksomhed Stiesdal A/S | PensionDanmark\n12.5.2021 09:11:55 CEST | PensionDanmark\nVisualisering: Stiesdal A/S\nPensionDanmark bliver ny minoritetsaktionær i den danske cleantech-virksomhed Stiesdal, der arbejder for at modvirke klimaforandringer gennem udviklingen af fire forskellige teknologier.\n- Vi står stærkt med PensionDanmarks indtrædelse i virksomhedens ejerkreds. PensionDanmark er kendt for at have bæredygtighed og ansvarlighed som en del af DNA’et og for at fokusere på vedvarende energi og jobskabelse. Det passer perfekt til virksomhedens værdier og visioner, siger Henrik Stiesdal, administrerende direktør i Stiesdal A/S.\nStiesdal har siden etableringen i 2016 gjort store fremskridt i udviklingen af innovative løsninger til brug for den grønne omstilling og har formået at indgå i flere bemærkelsesværdige partnerskaber med både danske og internationale virksomheder.\n- Investeringen i Stiesdal har et betydeligt afkastpotentiale, samtidig med at det er en virksomhed, der i høj grad kan bidrage til at modvirke klimaforandringer og skabe nye grønne jobs i Danmark. Dermed er den et perfekt match for os, siger Torben Möger Pedersen, administrerende direktør i PensionDanmark.\nStiesdals fire teknologier har alle potentiale til at bidrage til opnåelsen af de globale klimamål. Eksempelvis kan virksomhedens flydende fundamenter gøre det muligt at installere havvindmøller uanset havdybden, og det kan mangedoble det i forvejen meget store potentiale i havvind på verdensplan. Stiesdal forventer i løbet af 2021 at installere et demoprojekt med et af sine flydende fundamenter ud for Norges kyst med finansiering fra Shell, RWE og Japans største forsyningsselskab, TEPCO.\n- Stiesdal er en ung virksomhed, men de har vist, at de kan tænke nyt, udvikle konkrete løsninger og etablere partnerskaber, der virkelig kan flytte den grønne omstilling. PensionDanmarks investering, som er på et pænt trecifret millionbeløb, skal bruges til at understøtte virksomhedens fortsatte produktudvikling. Med fire teknologier, der alle rummer et betragteligt potentiale, er der flere veje til succes, og med en erfaren personkreds, der tidligere har vist, at de kan løfte grøn energi kommercielt, har vi stor tiltro til, at Stiesdal kommer til at gøre en forskel, siger Torben Möger Pedersen.\nStiesdal ledes af administrerende direktør, Henrik Stiesdal, der er en af pionererne i den danske vindindustri. Han designede i 1976 sin første vindmølle og solgte i 1979 et opdateret design til Vestas. Siden var han fra 2004 til 2014 teknologichef hos Siemens Wind Power.\n- Vi har været så heldige at få etableret et ”Dream Team” i virksomheden, ikke blot i bestyrelsen og i topledelsen, men også i form af en række nøglemedarbejdere. Nu får vi så med PensionDanmark i ejerkredsen et nyt løft i professionalismen, samtidig med at både handlekraften og mulighederne for langsigtet udvikling bliver styrket, siger Henrik Stiesdal.\nPensionDanmarks investering i Stiesdal sker ved tegning af nye aktier. Samtidig med PensionDanmarks investering rejses der også kapital fra den eksisterende ejerkreds.\nFakta om Stiesdal A/S\nStiesdal A/S blev stiftet i 2016. Virksomheden har hovedsæde i Give og lokationer i Odense og København.\nVirksomheden driver fire datterselskaber med fokus på hver sin grønne teknologi:\nStiesdal Storage Technologies har udviklet energilagringsløsningen GridScale, som er baseret på opvarmning og nedkøling af sten. Løsningen tilbyder længere lagringstid end lithium ion-batterier, og der er indgået aftale med den danske forsyningskoncern Andel om at installere det første demoprojekt i 2022.\nStiesdal Fuel Technologies har udviklet SkyClean-teknologien, som kan producere CO2-negativt brændstof til fly. Det sker gennem pyrolyse, hvor biomasse omdannes til biobrændsel til flytransport, mens der opfanges og lagres CO2 fra atmosfæren. En testenhed blev installeret på DTU i 2019, og et pilotanlæg i industriel skala ventes opført i slutningen af 2021.\nKommunikationschef Kristian Strøbech, Stiesdal, telefon 2046 0440.


Finland, Finland, Finland... - Jon Skræntskov\n30. maj 2022 at 13:31\nMoi! som man siger på finsk, når man hilser pænt.\nJeg vendte sidste lørdag hjem fra Tampere, Finland sammen med den yngste. Vi havde besøgt hans klassekammerat, der var flyttet tilbage til Finland sidste efterår, men takket være Fortnite og Roblox, har de stadig daglig kontakt.\nForældrene havde vi forældre også hængt en del ud med, mens de boede her, da de var vildt søde, så det var en forlænget weekend både han og jeg havde set frem til.\nOg Finland var alt hvad jeg håbede det ville være (og lidt til, skulle det vise sig – jeg fik en kæmpe omgang influenza med mig hjem, som jeg først rigtigt var frisk fra i lørdags).\nDer var smukke skove, de højeste birketræer jeg nogensinde har set og nogle utroligt søde mennesker. Og jeg fik lokket yngsten med på Mumimuseet!\nUdover museet havde en bunke at Tove Janssons fantastiske originaltegninger, havde man på museet også en fast udstilling af modeller – eller rettere dioramaer – lavet af ingen ringere end Tuulikki Pietilä, Tove Jannsons kæreste og samlever (hvis alter ego også optræder i Mumibøgerne som Too-Ticky).\nDeres forhold kan man stikke næsen nærmere i her hvis man er nyfigen 🙂\nHer ses Tuulikki Pietilä, Tove Jannson og med-bodelbygger Pentti Eistola igang med at stable hvad der skulle blive det første af flere Mumihuse op.\nDe var utroligt fine og af en sjælden høj kvalitet. Fulde af karakter og udstråling, sindssygt charmerende og ikke blot opstillet, som en svag opsats af bøgernes stærke illustrationer. Desværre måtte man ikke tage billeder på museet, så jeg har tilladt mig at planke nogle fra nettet i stedet:\nBillederne er hentet fra den officielle Mumi-hjemmeside Moomin.com. Lysinstallationen skal forestille kometen, der truende forkynder Mumidalen og resten af verdens undergang.\nDer er få tegnere jeg beundrer som Tove Jansson, så alene de knap to timer jeg fik lov til at opholde mig på Moomin Museum havde været hele turen værd. Og selv yngsten virkede ikke umiddelbart afvisende, trods en indædt afstandtagen fra ALLE slags museer.\nResten af turen bød på skovture og naturoplevelser, saunature (i flertal!), finsk cuisine (just kidding, sådan et findes ikke. Som i slet ikke, men finner er virkelig hyggelige spisekammerater), øller med bjørne på, flere saunature, og en del doodles.\nEn spætte hedder f.eks, en tikka på finsk, hvilken på sælsom vi giver enormt meget mening, når man tænker over det.\nDet var intense 3 dage der føltes som mere end det dobbelte, og vi kom hjem igen helt flade og udkørte – men mætte af oplevelser, og med det indre batteri fuldt opladt.\nTags blog inspiration kreativitet skraentskov


Dropping Hints | Justin Bieber - Chapter 2. - Movellas\nDa det endeligt ringede ud til frikvarter, var jeg ikke langsom til at pakke mine ting sammen. Jeg skulle med sikkerhed ikke bruge mere tid end højst nødvendigt i Justin’s selvskab. Jeg spejdede rundt i lokalet og så de første elever forlade det.\nJeg skulle til at bevæge mig da en hånd, greb fat om mit håndled, og i en bevægelse trak mig tilbage. Min ryg stødte imod Justin's brystkasse, hvilket resulterede i at jeg udledte et støn. Hans hånd slap mit håndled og gled langsomt rundt om min talje. Jeg mærkede hvordan hans åndedræt kom tættere på. Han lænede sig helt ind til mig inden han i mit øre hviskede "Gem du hellere de lyde til senere". Inden jeg fik set mig om havde han sluppet sit tag om mig, og var allerede på vej ud af lokalet.\nJeg bevægede mig imod udgangen af lokalet, imens jeg hev min mobil op af lommen. Endnu engang formodede han at klistre et smil fast på mine læber.\nBizzle: ”Jeg har mistet min bamse, må jeg ikke holde om dig i nat? :))”\nUnknown: ”Så kærlig du er i dag”\nDa jeg trådte ud på gangen lagde jeg min mobil tilbage i baglommen på mine sorte skinny jeans. Jeg spejdede rundt på gangen efter mine veninder. Efter et øjenbliks søgen landede mine øjne på Zoe. Så heldig som jeg vendte hun sig om og fik øje på mig. Hun kiggede hurtigt til begge sider for at sikre sig at det var sikkert at krydse gangen.\nHun bredte armene ud idet hun kom tættere på.\n”årh, jeg har haft den værste time, ever!” Pev hun idet hun trak mig ind i et knus.\n”Jeg skal arbejde sammen med Ryan” Brokkede hun videre. Jeg kunne ikke lade være med at smile en smule da det var så typisk at vi altid blev parret sammen med dem.\n”Jeg føler med dig” Fortalte jeg hende, da jeg gav slip på hende, og rettede mig op. Hun gav mig et uforstående blik. Hun åbnede munden og skulle til at sige noget, da jeg afbryd hende ved at fortælle hende at jeg skulle arbejde sammen med Justin de næste to måneder. Jeg fik straks medlidenhed fra hende, idet hun sendte mig et forstående blik.\nJeg mærkede hvordan min mobil vibrerede i min baglomme, og straks fiskede jeg den op.\nBizet: ”Hvorfor så overrasket? Jeg er da altid kærlig ;)”\nJeg udstødte et lavt grin, der åbenbart var højt nok til at Zoe hørte det.\n”Hvad griner du af?” Spurgte hun nysgerrigt, og trådte et skridt frem imod mig for at få et glimt af det jeg nu engang fandt sjovt.\n”Ikke noget specielt” prøvede jeg at undvige med et smil i mundvigen, og lod min arm falde slapt ned af siden på mig. Hun løftede højre øjenbryn en tand for at indikere at hun faktisk slet ikke troede på mig. Hun lod det dog ligge og spurgte om jeg ville med til frokost.\nVi trådte ind i kantinen, som allerede var fyldt med elever, som sad rundt omkring ved bordene og spiste deres frokost. Jeg gik efter Zoe, der sikkert allerede havde fået øje på de andre piger et eller andet sted, da jeg pludseligt mærkede en hånd der lukkede sig om mit håndled. Jeg vendte mig om og mødte de mest fascinerende brune øjne, der førte mig ind i en trance. Jeg mærkede et hiv i min arm hvilket vækkede mig fra min trance. Justin der havde fat i mit håndled trak mig ud fra kantinen og imod hovedindgangen. Jeg strittede imod og forsøgte at vikle mig ud af hans greb.\n”Hvad har du gang i Justin? Giv slip!” småråbte jeg Justin. Han skubbede mig op imod de næste skabe på gangen, og placerede begge hænder på hver sin side af mit hoved. Af refleks lagde heg armene over kors og stirrede ind i hans øjne med et løftet øjenbryn. ”Hvad vil du?” spurgte jeg skarpt da han ikke sagde noget. ”Vi har ligesom en matematik aflevering vi skal have lavet” forklarede han som on det var den mest indlysende ting overhovedet. Jeg løftede det ene øjenbryn en smule og kiggede dumt på ham. ”Jeg har stadig to timer tilbage, det kan vel vente?”. Han udstødte et fnys og kiggede sarkastiks på mig, ”nej”. Han vendte sig om og trak mig videre ud igennem hoveddøren. Jeg indså at jeg han nok ikke ville lade det ligge så jeg stoppede med at stridte imod og fulgte lydigt efter ham. Vi kom ud på parkeringspladsen, hvor en gruppe elever stod var ved at ryge. Jeg spejdede ud over pladsen og så en sort bil blinke. Justins bil.\nDa vi kom tættere på hans bil gav han endelig slip på mit håndled. Han kiggede sig over skulderen for at konstatere at jeg rent faktisk ikke var løbet væk endnu. Hvilket egentligt var det jeg havde allermest løst til i øjeblikket.\n”kom nu” vrissede han.\nJeg stønnede opgivende idet jeg begav mig om på den anden side af bilen, hvor jeg satte mig ind på passagersædet. Justin satte sig ind ved siden af mig, og kiggede flabet på mig. ”Se det var da ikke så svært, var det?” Jeg rystede kort på hovedet, og spændte min sikkerhedssele. Jeg hev min mobil frem fra baglommen og gav mig endeligt til at svare Bizzle.\nUnkown: ”Ja, det siger du jo :P”\nJeg sendte beskeden og hørte et par sekunder efter en vibrerende lød, men da jeg ikke mærkede at min egen vibrerede, konkluderede jeg hurtigt at det nok var Justin’s.\nJustin drejede nøglen rundt og åbnede døren for mig, da vi efter 10 minutters tid endelig kom hjem til ham. ”Bare lad som om du er hjemme” sagde han bag mig, da jeg var ved at tage mine sko af. Jeg nikkede kort til ham, imens jeg ventede på han selv fik sine sko af. Han satte dem pænt ind til siden, inden han begyndte at gå op ad trappen, der førte ovenpå. Jeg fulgte hurtigt efter ham, og ind på hans værelse, hvor han lukkede døren efter os. Jeg vendte mig om og betragtede ham. Han lænede sig op ad døren, imens han løftede det ene øjenbryn, han smilte flirtende til mig.\nHan tog et skridt frem mod mig, og placerede sine hænder på mine hofter og trak mig ind til ham. Tiltrækkende var han i den grad.


Kurt Østervig møbler - Alt om Kurt Østervig hos Dansk Design Leksikon\nKurt Østervig blev aldrig et navn i samme liga, som mange andre kendte møbeldesignere. Det til trods for hans talentfulde arbejde, som gav ham op til flere designpriser i hans lange karriere.\nKurt Østervig levede fra 1912-1986, og var oprindeligt uddannet skibsbygger. I 1930 blev Kurt ansat som møbeldesigner på E. Knudsens tegnestue. Årene gik og Kurt etablerede sin egen tegnestue, hvor han designede mange af de designs, som han i dag er kendt og elsket for.\nMere om Kurt Østervig\nVandt adskillige designpriser\nGennem sin karriere vandt Kurt Østervig adskillige designpriser. Hans møbler blev også udstillet på nogle af de mest anerkendte møbeludstillinger. Blandt andet La Triennale i Milano og hos MoMa Museum of Modern Art i New York.\nI løbet af karrieren designede Kurt Østervig Jagtstolen, som måske nok er en af de mest kendte af hans mange designs. Den robuste stol i egetræ og kernelæder blev designet i 1960, og var Kurt Østervigs bud på de mange forskellige jagtstole, som især blev skabt i 1960érne.\nEn anden kendt stol er Baljestolen eller model 57A, som den også kaldes, som Kurt tegnede tilbage i 1957. Stolen blev lavet i samarbejde med Rolschau Møbler, som Kurt havde et fast samarbejde med. Den baljeformede stol er betrukket med enten uld eller fåreskind, og har et mede stel i eg, som er kendt fra diverse slædestole.\nEt kendetegn ved mange af Kurt Østervigs mange andre designs, er de let genkendelige ben, som findes på forskellige borde og skænke. Benene har en form som et V i et organisk formsprog, som kan forbindes med den gamle Art Nouveau stil.\nKurt Østervig har, til trods for at han ikke hører til blandt de allerstørste danske arkitekter, alligevel formået at skabe et navn, som stadig høster stor opmærksomhed i dag. Det ses især fordi, at møblerne i dag atter er blevet moderne på grund af møblernes udformning og særlige formsprog.


Er det lige så sikkert at drive sin it i skyen, som det er at drive det i et traditionelt datacentermiljø? Det spørgsmål bliver til stadighed diskuteret blandt eksperter, leverandører og sikkerhedsansvarlige.\n“Mit korte svar er, at ja, det er ligeså sikkert at drive sin it i skyen. For mange private og offentlige virksomheder vil det endda være mere sikkert. Dels fordi cloudleverandøren står for vedligehold og sikkerhedsopdatering af løsningen, og dels fordi en cloudleverandør bruger flere ressourcer på at udvikle sikkerhedsfunktionalitet, end de fleste virksomheder nogensinde kommer til,” siger Benjamin Nordentoft Vejgaard, områdedirektør inden for it-sikkerhed i KMD.\nMit korte svar er, at ja, det er ligeså sikkert at drive sin it i skyen. For mange private og offentlige virksomheder vil det endda være mere sikkert. Dels fordi cloudleverandøren står for vedligehold og sikkerhedsopdatering af løsningen, og dels fordi en cloudleverandør bruger flere ressourcer på at udvikle sikkerhedsfunktionalitet, end de fleste virksomheder nogensinde kommer til\nBenjamin Nordentoft Vejgaard, områdedirektør inden for it-sikkerhed, KMD\nGamle og nye sikkerhedsdyder\nHan understreger dog, at øget sikkerhed ikke automatisk følger med, bare fordi man lægger sine løsninger i skyen.\nDer er stadig brug for de klassiske sikkerhedsdyder internt i virksomheden. Det vil sige, at virksomhedens sikkerhedsansvarlige selv skal sørge for at beskytte den eksisterende infrastruktur såsom endpoints, netværk og e-mails. De fleste sikkerhedsbrud på cloudløsninger sker ikke gennem tekniske sårbarheder i platformen, men ved at cyberkriminelle udnytter menneskelige sårbarheder, overtager en medarbejders konti og derfra tilgår virksomhedens data.\nDen nye opgave for sikkerhedsansvarlige i et cloudbaseret setup består i at integrere virksomhedens sikkerhedspolitik med de sikkerhedsfeatures, cloudleverandøren stiller til rådighed. Hvis en udvikler eksempelvis er i gang med at udvikle en ny virksomhedsapplikation i skyen, skal der på forhånd være defineret en politik, der eksempelvis sikrer, at serveren er nedlåst og ikke har adgang til internettet.\nOpbygningen af en god governance-struktur\nDet leder hen til opbygningen af en god governance-struktur. For udover at holde både gamle og nye sikkerhedsdyder i hævd kræver et helt eller delvist cloudbaseret it-miljø også, at der er etableret en række processer, som styrer og monitorerer sikkerheden på tværs af it-miljøet.\nHvordan skal identitetsstyring eksempelvis foregå? Hvordan skal løsningerne hente logs fra applikationer, netværk, containere osv.? Hvad skal der ske, i det øjeblik virksomheden bliver ramt af et angreb – hvem skal kontaktes, og hvilken handleplan træder i kraft?\n“Svarene på de spørgsmål skal være indarbejdet i en række faste processer, så man har det fulde overblik,” siger Benjamin Nordentoft Vejgaard.\nSvarene på de spørgsmål skal være indarbejdet i en række faste processer, så man har det fulde overblik\nDet kan umiddelbart lyde som en uoverskuelig opgave. Men det behøver det ikke at være. Faktisk findes der management-værktøjer på markedet, der er skræddersyet til håndtering af sikkerhed, governance og compliance i et hybrid cloudmiljø, hvor man binder legacy-systemer, on premise-installationer og håndteringen af flere forskellige clouds sammen i én central styringsfunktion.\nDet bringer os tilbage til 1000-kroners spørgsmålet om, hvorvidt man kan få mere og bedre sikkerhed i skyen sammenlignet med traditionelle driftsetups.\nTeknisk set ja. I skyen er der asset management-værktøjer, overbliksværktøjer, audit logging, tofaktor-sikkerhed, redundans, firewalls og meget andet bygget ind i en cloudplatform, som automatisk bliver opdateret, patchet og vedligeholdt.\nMen alt det har ingen værdi, hvis der ikke er nogen, der ved, hvordan man udnytter cloudteknologierne og har en cloudbaseret sikkerheds- og governance-strategi for at gøre det struktureret.\nAlgoritmer kan levere beslutningsstøtte til sagsbehandlere, men det kræver tillid til løsningen\nBeskyt dig selv og din virksomheds IT: Sådan undgår du ransomware\nBaseret på elementerne i KMD EnergyKey har KMD bygget en datahjemtagningsløsning til det nye gasdistributionsselskab Evida. Løsningen skal understøtte en omfattende it-konsolideringsproces, effektivisere arbejdsgange og hjælpe med at ensrette selskabets kundeservice.\nDer er myndigheder i centralforvaltningen i Danmark, der rent it-mæssigt står på den berømte brændende platform. Det gør de af tre primære årsager.\nKunstig intelligens og algoritmer vil i fremtiden kunne gøre mange sagsbehandleres arbejde nemmere ved at trække på store mængder data og tidligere sager. Men det er afgørende, at man skaber den nødvendige tillid til løsningens anbefalinger, hvis sagsbehandleren skal kunne bruge løsningerne.\nLøn, HR & tid\nNy ferielov har krævet mange ressourcer, men har også skabt et endnu stærkere samarbejde i Hedensted Kommune\nNår reglerne i den nye ferielov for alvor træder i kraft den 1. september, kan man rundt i kommunerne se tilbage på halvandet års travlhed for at få styr på de mange nye regler. Det har blandt andet kostet kræfter i Hedensted Kommune, som dog også kan se tilbage på en spændende rejse med den nye ferielov.


4 tips til kør-selv ferien – European Cross\n4 tips til kør-selv ferien\nmarts 7, 2022 Posted in General\nSkal du snart på kør-selv ferie, og vil du gerne have en god tur, kan du komme godt på vej med vores tips lige her.\nFind de bedste herre golfure her, hvis du skal ud i Europa og spille golf.\nFå lavet et tjek af bilen inden du kører\nFor det første kan det være en rigtig god idé at få lavet et tjek af din bil på værkstedet, inden du begynder at køre. På den måde kan du være sikker på at få lavet alt det, der måske kan være i vejen med bilen, inden du bevæger dig ud på de store veje i Europa. Din bil er jo din vej frem, når du er på kør-selv ferie, så det er vigtigt, at du mindsker risikoen for, at der sker noget med den.\nHusk abonnementet på vejhjælp\nSkulle der ske noget med din bil på turen, er det også rigtig godt, hvis du har husket at tegne et abonnement på vejhjælp hjemmefra. På den måde er der altid et nummer, du kan ringe til, næsten uanset hvor i Europa, du befinder dig. Om du så holder i Spanien, Frankrig, Schweiz, Italien eller midt i Tyskland, kan du altså ringe på et nødnummer, hvor der kommer hjælp ud til dig, uanset hvor i landet du befinder dig. Det er penge givet godt ud, og det er en rigtig god investering i din køretur.\nLæg en plan for ruten\nSå er det naturligvis også en god idé at bruge lidt tid på at lægge en plan for din rute. Skal du f.eks. til Frankrig, kan du jo tage flere veje ned gennem Tyskland. Måsk er der noget, du gerne vil se på vejen, eller også er der et særligt hotel, som du gerne vil overnatte på, på din vej ned gennem Europa. Uanset hvad dine planer er, kan det være godt med en køreplan hjemmefra, så du er helt sikker på, hvilken vej du skal vælge, når du først begynder at komme ud at køre på de store motorveje og vejnet i Europa.\nHusk en GPS med kort i Europa\nSidst, men ikke mindst, kan det også være godt at huske en GPS med et kort til Europa i. Der er mange GPS’er, der kun har kort over Danmark i sig, og det kan du jo ikke bruge til meget, når du først kører uden for landets grænser. Derfor er det godt at få lagt nogle flere kort i din GPS. Du kan også bruge din telefon som GPS, men husk på at du ofte bruger data, når du bruger din GPS på din mobil, så det kan være bedre med en fast GPS i din bil, som du kan køre efter.\nSkrot din bil →\n← Spar penge på din bilforsikring


Se billederne: Ny plads i boligområde har byens bedste rutsjebane - sn.dk - Forsiden - Nordsjælland - Fredensborg\nAvisens fotograf blev inviteret ind i en af lejlighederne, så han kunne tage et billede af den nye plads set lidt fra oven. Foto: Allan Nørregaard\nArtiklen: Se billederne: Ny plads i boligområde har byens bedste rutsjebane\nSe billederne: Ny plads i boligområde har byens bedste rutsjebane\nFredensborg - 25. juni 2018 kl. 04:03\nLangt over 100 beboere - og særligt børn - var lørdag mødt op til indvielsen af Nivåhøjs nye mødested.\nDet var et sandt tilløbsstykke, da boligselskabet Vibo lørdag sammen med beboerne i Nivåhøjs forskellige afdelinger kunne indvie den sidste og afgørende del af et stort såkaldt infrastrukturprojekt med et samlet budget på 23,6 millioner kroner. Et projekt, som skal skabe tryghed, bedre stiforbindelser og mere fællesskab.\nFor på den nye plads kaldet Tårnhaven, som ligger på Nivåhøjs område lige mellem afdelingerne Nivåhøj I og Nivåhøj II og de nyere ejerboliger på Slåenhøj, er tænkt som det store boligområdes nye mødeplads for både børn og voksne.\nVed indvielsen var fuld gang i pladsens udekøkken, hvor der blev stegt hjemmelavede falafelkugler i varm olie, og børn med kokkehuer skar meloner ud. Der var også børn i sving ved en grill, hvor der blev tilberedt pandekager. Endelig var der også en lang kø af børn, som ikke vil gå glip af én af de lovede 100 gratis ispinde.\nDet var boligselskabet VIBO's formand Jackie Lauridsen, pladsens arkitekt Marie Thing og borgmester Thomas Lykke Pedersen(S), som stod for åbningstalerne.\nBoligselskabsformandens fortalte blandt andet, at der var tale om et anlæg, som var åbent for alle, og som på grund af finansieringen fra blandt andet Landsbyggefonden med støtte fra Fredensborg Kommune ikke betød højere husleje for beboerne i det almennyttige boligområde.\nI forhold til udformningen af pladsen, så forklarede arkitekt Marie Thing, at det var et bevidst valg, at belægningen på pladsen er lavet i tegl.\n- Nivå er teglværksby, og den fortælling skal også forankres her, sagde hun om pladsen, der er blevet til efter involvering af beboerne. En proces, som startede helt tilbage i 2015.\nPladsens hovedattraktion for særligt områdets mange børn er rutsjebanen, som også er pladsens tårn, og nok er den højeste af sin slags i Nivå og omegn. Der er vel at mærke tale om en rutsjebane med to rør. Derudover er der også masser af gynger og andre legeredskaber. Og man behøver naturligvis ikke at bo i området for at bruge dem.\nTårnhaven er dog også en have med urtebede, bænke og et stort udekøkken.\nMed indvielsen lørdag er sidste del af infrastrukturprojektet afsluttet. Projektets øvrige to hovedelemtener var den nye multibane »Stenbanen«, som allerede er blevet taget brug, og som denne sommer benyttes flittigt af børnene, samt »Torvet«, som er plads med bænke på et sted, hvor mange af områdets stier mødes.


Whiskytønde til blomster – Bordben jern\nWhiskytønde til blomster\nFlotte tønder til haven, der pyntet med blomster, kan skabe masser af hygge. Hos PriceRunner kan du sammenligne priser på whiskytønde. Vintønder og whiskytønder til brug som regnvandstønder eller til at plante i.\nEller som havebassin til åkander og flydeplanter. Halv whiskytønde skåret af en original brugt Whiskyfad. H: 38-cm Læs mere om størrelsesvariationer og beskrivelse i øvrigt længere . Originale whisky kar i forskellige størrelser.\nWhiskytønde hos Rema 10under Interiør Blomster, Pris: 9DKK, indhold: Stk (styk), Pr. DKK, Tilbudsperiode: 05-04-20- 12-04-2014. Billig Blomst by Reenberg har et kæmpe udvalg af blomster, planter, krukker, plantejor blomsterbinding materiale, hunde- og kattemad til kundevenlige priser. Små planter kommer let til at forsvinde i en stor, bred krukke – og høje, slanke planter skal helst have en. Køb havedekorationer og havepynt som bambusfakler, blomsterkasser, keramiske figurer, blomsterreoler m. Bedste match, Bedste rangeret, Navn (a til å), Navn (å til a), Pris (laveste først), Pris (højeste først).\nHvordan til at bygge en vand springvand ud af en whisky tønde. Whiskey tønder er ideelle beholdere til blomster på grund af deres rustikke appel. En whisky tønde er en stor tønde lavet af egeplanker og bundet med metalbånd.\nContainer haver kan bestå af blomster, der dyrkes i ampler, såsom Petunias, . Jeg har været ude at investere i en STOR whiskytønde, som er cm i. Plantorama har skabt en række smukke og stemningsfulde juledekorationer med planter og levende lys. De levende planter giver brede rammer for at skabe . Mangler du et plantebord eller måske højbede og potter til dine planter? En gammel whisky tønde tager på et nyt liv, når du fylder den med lyse blomster, buske af buttede bær eller flydende åkander.\nEt godt tilbud på WHISKYTØNDE (Have og blomster) i Jem og Fix. STOKROSER Alcea Rosea med fyldte blomster. Vintønder, Whiskytønder, eketræsfade, ekechips mm. Stor flot blomsterkrukke af en ægte brugt skotsk whiskytønde.\nMed en diameter på cm får man en fantastisk blomsterkrukke med plads til masser af blomster. Bødkeriet Holstebro firma side med information om træ, træprodukter – badekar, blomsterkar, vintønde, vintønder, fastelavnstønde, fastelavnstønder, San Grus, . Over sommeren voksede diverse planter til og gjorde tønden til et frodigt og. PLANTASIAs hovedartikler er haveplanter og whiskytønder, som vi selv importerer fra Skotland. Vi har en stor whiskey tønde stående på terrassen og der skal ske noget nyt med den og jeg ville gerne prøve at så noget, der ikke fylder .\nWhiskytønde til salg


Vacciner | Patienterstatningen\nLæs eksempler på typiske afgørelser om erstatning for bivirkninger efter vacciner.\nGener efter HPV-vaccination - afvist erstatning\nEn 21-årig kvinde blev vaccineret mod livmoderhalskræft (HPV). 5 måneder efter den sidste vaccination blev hun indlagt, fordi hun havde haft et pludseligt anfald af kraftig hovedpine, føleforstyrrelser i ansigtet, tungen og armen samt svimmelhed, lysskyhed og dobbeltsyn. Man foretog forskellige undersøgelser, som viste normale forhold. Føleforstyrrelserne forsvandt efter et par dage. Kvinden havde dog fortsat smerter i nakken og blev sat i behandling for kronisk hovedpine. Kvinden mente, at generne skyldtes vaccinationen 5 måneder tidligere.\nPatienterstatningen vurderede, at kvindens kroniske hovedpine ikke med overvejende sandsynlighed skyldtes vaccinationen. Der var ikke en oplagt tidsmæssig sammenhæng, da symptomerne først opstod 5 måneder efter sidste vaccine. Derudover havde kvinden før HPV-vaccinationerne haft tendens til migræneanfald og tidligere søgt læge på grund af lignende gener. Kvinden havde også tidligere haft flere rideulykker med slag mod hoved- og nakke-regionen, der havde givet vedvarende smerter i ryg, skulder, hofte og ben.\nKløe og knudedannelse efter børnevaccination - tildelt erstatning\nEn lille dreng fik børnevaccinationen Di-Te-Ki-Pol-Hib, der beskytter mod difteri, stivkrampe, kighoste, polio, hib-meningitis og strubelågsbetændelse. Efter vaccinationen udviklede han nopret, groft og kløende udslæt på låret, hvor han var blevet stukket.\nPatienterstatningen vurderede, at udslættet med overvejende sandsynlighed skyldtes vaccinen, da der er tale om en kendt, men sjælden bivirkning i form af en allergisk reaktion overfor det aluminium, der er i vaccinen. I de fleste tilfælde aftager og forsvinder eksem og allergisymptomer over tid. Drengen kunne få erstatning, fordi bivirkningen efter vaccinen er sjælden og mere alvorlig, end drengen skulle tåle i forbindelse med en vaccination.\nDrengen fik tilkendt 25.000 kr. i godtgørelse for skønsmæssig svie og smerte.\nAnsigtslammelse efter vaccination mod COVID-19 - tildelt erstatning\nDagen efter en 70-årig mand var blevet vaccineret anden gang med COVID-19-vaccinen fra Pfizer, vågnede han med hængende mundvige i venstre side og tåreflåd fra venstre øje. Han blev undersøgt på hospitalet, og lægerne konstaterede, at manden havde fået en lammelse i venstre side af ansigtet. Lægerne mente, at ansigtslammelsen skyldtes en sjælden bivirkning til vaccinen dagen forinden. To måneder efter havde manden fortsat let hængende mundvig i venstre side.\nPatienterstatningen vurderede, at ansigtslammelsen skyldtes vaccinen mod COVID-19. Ansigtslammelse er en kendt, men sjælden bivirkning til vaccinen.\nManden har foreløbig fået 20.000 kr. i erstatning som godtgørelse for sin sygeperiode på grund af ansigtslammelsen. Den videre erstatningsopgørelse afventer, om manden får varige mén af ansigtslammelsen.


Lufthansa ansatte med medicinsk uddannelse fritages fra arbejde for at hjælpe - InsideFlyer DK\nSpredningen af corona-virus har sat hele verden i en undtagelsestilstand uden fortilfælde. Lige nu kan ingen forudsige, hvilke yderligere konsekvenser der vil følge. Det, vi ved, er at der vil blive bruge for mere medicinsk personale.\nSom en stor tysk virksomhed lever Lufthansa op til sit sociale og samfundsmæssige ansvar, selv i denne ekstraordinære situation. Ansatte, som har gennemført medicinsk efteruddannelse, kan på frivillig basis fritages hurtigt og gnidningsfrit fra arbejde for at udføre særlige arbejdsopgaver på medicinske centre. Lufthansa vil fortsat betale den fulde basisløn. Yderligere detaljer er under udarbejdelse.\nLufthansa Group tager også sit ansvar seriøst på et andet plan: for at få så mange mennesker som muligt hurtigt hjem, har Lufthansa Groups flyselskaber også særlige flyafgange over hele verden. I tæt dialog med regeringerne fra flyselskabernes hjemmemarkeder og på vegne af turist- og krydstogtselskaber, tilbyder Lufthansa Groups flyselskaber omkring 140 særlige flyafgange.\nMere end 20.000 passagerer flyver derfor hjem med Lufthansa, Eurowings, Swiss, Austrian Airlines, Brussels Airlines og Edelweiss. Og flere specielle afgange vil komme til i de kommende dage.\nYdermere gør Lufthansa Group alt, hvad man kan, for at sikre et flow i godstransporten i Tyskland og Europa. Lufthansa Cargo fortsætter med at flyve efter normalt skema, bortset fra aflysninger til Kinas fastland, og sørger for at holde transportflåden i luften.\nTags\tCorona Virus, Lufthansa, Lufthansa Group\nTUI øger corona-sikkerheden på hoteller\n28/05/2020 by Peter Krogh Frausing\nTango Alpha siger\n21/03/2020 at 21:38\nHmm. Er det ikke en gratis omgang?\n90% er vel sendt hjem alligevel.


Franske fredagsfristelser: Formstærke Marseille har gode minder fra Lille | Unibet DK\nHusk, Unibet TV Viser Begge Kampe Live\nNyd også en omgang Fredagstapas\nTag en skraber med de kedeligste hold i Premier League\nMetz – Bastia (kampstart fredag 19.00)\n(asian handicap -0.25) 1, 50 units\nMetz har tabt tre hjemmekampe i denne sæson, og de kom lige i træk. Det var Bordeaux, Monaco og Nice, der alle sejrede hos Metz, tabellens nummer et, tre og seks. Det kan man være bekendt som oprykker. I de seneste ni har der til gengæld været lukket af, mens Bastia omvendt er i svære problemer.\nDe har ikke vundet siden 17. december, og har desuden tabt 11 af deres seneste 13 udekampe. Heraf fem i træk med 2-15 i målscore. Når man i forvejen er i krise, hjælper det næppe at have tre mand i karantæne, som tilfældet er her. Otte af de seneste ni opgør mellem disse to sluttede med hjemmesejr. Lad os bare få en mere.\nBastia over 3.5 hjørnespark, 18 units\nBastia har i 10 af 14 udekampe været over tre hjørnespark. Heraf fire gange af de seneste fem mulige, og det var alle i udekampe, der som ovennævnt blev tabt.\nLille - Marseille (kampstart fredag 21.00)\nMarseille over 1.5 mål, 12 units\nI seks af deres seneste syv kampe scorede Marseille mindst to mål. Undtagelsen var mod PSG, hvor de kun scorede én gang. Lille har ikke holdt buret rent i 10 hjemmekampe i træk i Ligue 1, de tabte de seneste tre og de sidste to med 2-1 og 3-2. Marseille vandt 2-0 og 4-2 i deres seneste to besøg her og spiller under Rudi Garcia bestemt ikke mindre offensivt.\nMarseille over 4.5 hjørnespark, 15 units\nMarseille har været over fire hjørnespark, og faktisk også over fem, i deres seneste fire udekampe, og landede på seks hjørnespark i den omvendte kamp i december.\nUnder 3.5 kort, 15 units\nIngen af parterne er de helt store bisser, vel nok bedst illustreret ved at de sammenlagt blev tildelt nul kort i den omvendte kamp i december. Lilles gennemsnit for gule kort ligger på 1.73 pr. kamp, mens Marseilles ditto hedder 1.55.\nHolder begge snittet, hvad de så rigeligt gjorde i den omvendte kamp, lander vi under 3.5 kort, hvorfor odds 2.20 synes voldsomt.\nJacob Hansens Spilforslag: Fairplay i fredagskampen i Frankrig?\nI øvrigt spiller jeg også: Marseille holder fanen højt på Velodromen\nFranske fredagsfristelser: PSG scorer altid - men Bordeaux er stærkt kørende


En smart arbejdsdeling Business\n– I fremtiden bliver det mere klart, at det ikke giver nogen mening at lave mange af de nuværende aktiviteter, fordi man kan købe det af professionaliserede virksomheder, som har specialiseret sig, siger Torben Pedersen. BUSINESS\nGod outsourcing handler om, at man som virksomhed gør, hvad man er bedst til og lader specialiserede partnere klare ens mindre centrale aktiviteter.\nDer er et kæmpe potentiale i outsourcing for små- og mellemstore virksomheder.\nI sin essens handler outsourcing om arbejdsdeling. Det vil sige, at virksomheder specialiserer sig i et sæt af kernefunktioner og lader andre selskaber om at udføre de opgaver, der ligger uden for hjertet af virksomheden. Outsourcing betyder mere konkret, at virksomheder køber en vare eller ydelse, som de tidligere selv producerede, fra en underleverandør. Et beslægtet begreb ’offshoring’ dækker over, at virksomheder flytter aktiviteter til udlandet.\nDermed kan outsourcing altså ske både inden for landets grænser og til udlandet. Som følge af globaliseringen og internettet er det i de senere årtier blevet lettere og således mere populært for virksomheder at outsource f.eks. salg, marketing, rekruttering, logistik og IT.\n– Man udnytter grundlæggende, at nogle andre virksomheder har specialiseret sig i den del, man outsourcer, siger Torben Pedersen, professor på Copenhagen Business School og forfatter til en bog om outsourcing.\n– Ved at specialisere sig kan underleverandører tilbyde en bedre pris, men de kan også have mere fokus på udvikling. Så det handler ikke bare om omkostninger, men også om kvalitet. På den måde behøver man som virksomhed ikke at være god til hver eneste, lille del af sin produktion.\nSom direktør er det vigtigt at gøre sig klart, hvad der er klogt at outsource. Ifølge Torben Pedersen kan man skade sin forretning, hvis man outsourcer dele af ens kernefunktioner, fordi det kan blive svært at fastholde ens kompetencer på området. Virksomheder kan derfor inddele deres aktiviteter i tre kategorier: guld, sølv og bronze. Ens kerneaktiviteter ligger i ’guldkategorien’, mens aktiviteter, som er vigtige og tæt på kernen, er sølv. Resten hører til i ’bronzekategorien’ og kan outsources, siger professoren.\n– Du kan gå ud i hvilken som helst virksomhed og finde en masse ting, hvor man kan sætte spørgsmålstegn ved, hvad det egentlig har med deres kerneforretning at gøre. Strengt taget så komplicerer det bare deres forretning, siger han.\n– Der er et kæmpe potentiale i outsourcing for små- og mellemstore virksomheder. De tænker måske ikke lige så strategisk og har ikke haft tid til at overveje, om det nu også er de rigtige aktiviteter, de laver. De tænker mere fra dag-til-dag.\nEt væsentligt aspekt er, om man finder sin outsourcing-partner i Danmark eller i udlandet. Fordelen ved såkaldt national outsourcing er, at man har sin underleverandør tæt på og let kan mødes, hvis der er behov for at løse problemer eller afklare opgaver.\n– Den vigtigste overvejelse er at undersøge, hvem der er den bedste til at udføre opgaven. Men alt efter hvor tæt aktiviteten er på ens kernekompetence, eller hvis der er behov for meget løbende kommunikation, kan det være godt at have en partner, som er tættere på kulturelt og geografisk, siger Torben Pedersen.\nProfessoren spår en fremtid med en endnu større arbejdsdeling. Virksomheder vil blive skarpere på, hvilke opgaver det giver mening at købe sig til, ligesom der vil komme flere specialiserede underleverandører på markedet til at udføre opgaverne.\n– I fremtiden bliver det mere klart, at det ikke giver nogen mening at lave mange af de nuværende aktiviteter, fordi man kan købe det af professionaliserede virksomheder, som har specialiseret sig. Virksomheder vil bevæge sig derhen, hvor det handler om at orkestrere alle de ting, som ikke er deres kernekompetence, og så fokusere på at udvikle og producere der, hvor ens kernekompetencer ligger.\nOutsourcing betyder, at virksomheder køber en vare eller ydelse, som de tidligere selv producerede, fra en underleverandør. Fordelene kan være en lavere pris, men også en bedre kvalitet, fordi underleverandøren har specialiseret sig i netop den ydelse.\nTue Sep 12 13:26:48 UTC 2017


Vi køber Model af Træskib ca. 1960 og ting der ligner. DenBlaaFasan - Antik og Retro\nModel af Træskib ca. 1960\nVi køber Model af Træskib ca. 1960 og ting der minder om det.